muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta annetulla asetuksella (EY) N:o 216/2009, Luoteis-Atlantilla kalastavien jäsenvaltioiden saaliiden määriä ja kalastustoimintaa koskevien tilastojen toimittamisesta annetulla asetuksella (EY) N:o 217/2009 ja Koillis-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta annetulla asetuksella (EY) N:o 218/2009 komissiolle siirretyn delegoitujen säädösten antamisvallan käyttämisestä

1.Tausta

Muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta 11. maaliskuuta 2009 annettua asetusta (EY) N:o 216/2009, Luoteis-Atlantilla kalastavien jäsenvaltioiden saaliiden määriä ja kalastustoimintaa koskevien tilastojen toimittamisesta 11. maaliskuuta 2009 annettua asetusta (EY) N:o 217/2009 ja Koillis-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta 11. maaliskuuta 2009 annettua asetusta (EY) N:o 218/2009 on muutettu tiettyjen maataloustilasto- ja kalastustilastoalan säädösten muuttamisesta 11. joulukuuta 2013 annetulla Euroopan parlamentin ja neuvoston asetuksella (EU) N:o 1350/2013, jotta täytäntöönpanovalta voitiin yhdenmukaistaa Euroopan unionin toiminnasta tehdyn sopimuksen määräyksiin nähden.

Komissiolla on valtuudet antaa delegoituja säädöksiä talouden ja tekniikan kehityksen huomioon ottamiseksi. Tällaisilla delegoiduilla säädöksillä voidaan tehdä muutoksia

• asetuksen (EY) N:o 216/2009 liitteissä I, II ja III sekä asetusten (EY) N:o 217/2009 ja (EY) N:o 218/2009 liitteissä II ja III vahvistettuihin tilastollisten kalastusalueiden tai niiden osa-alueiden luetteloihin;

• asetuksen (EY) N:o 216/2009 liitteessä IV sekä asetusten (EY) N:o 217/2009 ja (EY) N:o 218/2009 liitteessä I vahvistettuun lajien luetteloon;

• asetuksen (EY) N:o 217/2009 liitteessä IV vahvistettuihin, kalastustoimintaan, pyydyksiin, alusten kokoihin ja kalastusmenetelmiin sovellettaviin mittoihin, koodeihin ja määritelmiin.

Asetusten (EY) N:o 216/2009 ja (EY) N:o 218/2009 5 artiklan ja asetuksen (EY) N:o 217/2009 6 artiklan mukaisesti komissiolla on valta antaa delegoituja säädöksiä viiden vuoden ajan 10. tammikuuta 2014 alkaen. Säädösvallan siirtoa jatketaan ilman eri toimenpiteitä viiden vuoden pituisiksi kausiksi, jollei Euroopan parlamentti tai neuvosto vastusta sitä.

Komission on laadittava siirrettyä säädösvaltaa koskeva kertomus viimeistään yhdeksän kuukautta ennen viiden vuoden kauden päättymistä eli ennen 10. huhtikuuta 2018.

Tällä kertomuksella täytetään kyseinen velvollisuus.

2.Komission harjoittama siirretyn säädösvallan käyttäminen asetusten (EY) N:o 216/2009, (EY) N:o 217/2009 ja (EY) N:o 218/2009 nojalla

Komissio ei ole vielä käyttänyt sille asetuksilla (EY) N:o 216/2009, (EY) N:o 217/2009 ja (EY) N:o 218/2009 siirrettyä valtaa antaa delegoituja säädöksiä.

Asetukset koskevat seitsemällä keskeisellä kalastusalueella ja niiden osa-alueilla kalastavien alusten vuosittaista nimellissaaliiden määriä koskevien tilastojen keruuta sekä kalastustoimintaa, jaoteltuna edelleen pyyntiajankohdan kalenterikuukauden, pyydyksen, aluksen koon ja tärkeimmän pyydettävän lajin mukaan Luoteis-Atlantilla. Ensimmäiset tiedot kerättiin vuonna 2009 ja ne toimitettiin komissiolle (Eurostat) asetuksen (EY) N:o 217/2009 osalta toukokuun 2010 lopussa ja asetusten (EY) N:o 216/2009 ja (EY) N:o 218/2009 osalta kesäkuun 2010 lopussa.

Tämän kertomuksen laatimiseen asti asetusten mukainen tiedonkeruu on pysynyt vakaana eivätkä kansainväliset määritelmät ole muuttuneet. Komissio ei sen vuoksi ole vielä pitänyt tarpeellisena käyttää delegoitujen säädösten antamisvaltaa.

3.Päätelmät

Komissio ei ole vielä käyttänyt sille asetuksilla (EY) N:o 216/2009, (EY) N:o 217/2009 ja (EY) N:o 218/2009 siirrettyä valtaa antaa delegoituja säädöksiä.

Komissio katsoo, että sillä olisi jatkossakin oltava nämä siirretyt valtuudet, sillä sen voi olla tulevaisuudessa tarpeen antaa delegoituja säädöksiä, joilla muutetaan edellä mainittujen asetusten liitteissä vahvistettuja lajien ja kalastusalueiden luetteloita, jotta tietojen käyttäjien tarpeet voidaan täyttää tulevan yhteisen kalastuspolitiikan yhteydessä.